Решение на Общия съд от 14 февруари 2012 г. - Италия/Комисия
(Дело T-267/06)
(ФЕОГА - Секция "Гарантиране" - Разходи, за които е изключено финансиране от страна на Общността - Финансови корекции - Плодове и зеленчуци - Публично съхранение на говеждо и телешко месо)
Език на производството: италиански
Страни
Жалбоподател: Италианска република (представител: G. Aiello, avvocato dello Stato)
Ответник: Европейска комисия (представители: C. Cattabriga и F. Jimeno Fernández, подпомагани от A. Dal Ferro, avocat)
Предмет
Искане за частична отмяна на Решение 2006/554/ЕО на Комисията от 27 юли 2006 година за изключване от финансиране от страна на Общността на някои разходи, направени от държавите членки в рамките на Европейския фонд за ориентиране и гарантиране на земеделието (ФЕОГА), секция "Гарантиране" (ОВ L 218, стр. 12), доколкото с него се изключват някои разходи, направени от Италианската република както в сектора на плодовете и зеленчуците, така и в сектора на публичното съхранение на говеждо и телешко месо
Диспозитив
Отхвърля жалбата.
Италианската република понася както направените от нея съдебни разноски, така и тези на Европейската комисия.
____________
1 - ОВ C 281, 18.11.2006 г.